PMIndiaData/PMIndiaSum huggingface dataset:
రియో 2016 పారాలింపిక్స్ లో పతక విజేతలను అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2016 పారాలింపిక్స్ లో స్వర్ణ పతకం సాధించిన శ్రీ మరియప్పన్ తంగవేలుకు, కాంస్య పతకం సాధించిన వరుణ్ సింగ్ భాటీ కి అభినందనలు తెలిపారు. మరియప్పన్ మరియు వరుణ్ సింగ్.. వీరు ఇరువురూ పురుషుల హైజంప్ ఈవెంట్ లో పతకాలు గెలుచుకున్నారు. “భారత దేశం ఉప్పొంగిపోతోంది! రియో 2016 పారాలింపిక్స్ లో స్వర్ణం సాధించిన శ్రీ మరియప్పన్ తంగవేలుకు, కాంస్యం సాధించిన వరుణ్ సింగ్ భాటీకి అభినందనలు” అని ప్రధాన మంత్రి తమ సందేశంలో పేర్కొన్నారు.
భారతదేశం మరియు రవాండా ల వైమానిక సేవల ఒ ప్పందానికి ఆమోదం తెలిపిన మంత్రివర్గం

భారతదేశం మరియు రవాండా ల వైమానిక సేవల ఒ ప్పందానికి మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఒప్పందం పౌర విమానయాన రంగంలో చోటు చేసుకొంటున్న పరిణామాలకు అనుగుణంగా ఉండడమే కాకుండా భారతదేశం మరియు రవాండా ల మధ్య వ్యాపారం, పెట్టుబడి, పర్యటన రంగాలను మరింత విస్తరింపచేయడంతో పాటు సాంస్కృతిక సంబంధ ఆదాన ప్రదానాలకు కూడా దోహదం చేస్తుంది. ఇరు దేశాల నడుమ ఇతోధికమైన, నిరంతరాయ అనుసంధానానికి అనువైన వాతావరణాన్ని ఏర్పరచగలుగుతుంది. అలాగే, ఉభయ పక్షాలకు చెందిన విమానయాన సేవల కంపెనీలకు వాణిజ్యపరమైన అవకాశాలను ప్రసాదించగలదు. అంతే కాక మరింత భద్రతకు, సురక్షకు కూడా పూచీపడగలదు.
రాజ్యాంగ పరిషత్తు తొలి చరిత్రాత్మక సమావేశాని కి 75 సంవత్సరాలు పూర్తి అయినందుకు గుర్తు గారాజ్యాంగ పరిషత్తు యొక్క మహానుభావుల కు నమస్సులు అర్పించిన ప్రధాన మంత్రి

రాజ్యాంగ పరిషత్తు తొలి చారిత్రిక సమావేశాని కి 75 సంవత్సరాలు పూర్తి అయినందుకు గుర్తు గా రాజ్యాంగ పరిషత్తు యొక్క మహానుభావుల కు ప్రధాన మంత్రి శ్రీ నరేంద్ర మోదీ నమస్సుల ను అర్పించారు. ప్రధాన మంత్రి తన వరుస ట్వీట్ లలో – ‘‘75 సంవత్సరాల కిందట ఇదే రోజు న మన రాజ్యాంగ పరిషత్తు మొట్ట మొదటిసారి గా సమావేశమైంది. భారతదేశం లోని వివిధ ప్రాంతాల నుంచి, విభిన్న నేపథ్యాలు ఆ మాటకొస్తే వేరు వేరు ఆలోచన స్రవంతులు కలిగినటువంటి మహా వ్యక్తులు ఒక చోట గుమికూడారు. వారికి ఉండిన ఉద్దేశ్యం ఒక్కటే.. అది ఏమిటి అంటే భారతదేశ ప్రజల కు ఒక గొప్ప రాజ్యాంగాన్ని అందించాలి అనేదే. ఆ మహానుభావుల కు ఇవే నమస్సులు. రాజ్యాంగ పరిషత్తు తొలి సమావేశాని కి ఆ పరిషత్తు సభ్యులందరి లోకి వయస్సు లో పెద్ద వారయిన డాక్టర్ సచ్చిదానంద సిన్హా అధ్యక్షత వహించారు. ఆయన పేరు ను ఆచార్య కృపలానీ గారు ప్రతిపాదించారు; అంతేకాకుండా ఆయన ను ఆచార్య కృపలానీ గారు అధ్యక్ష స్థానం లో కూర్చోబెట్టారు. ఈ రోజు న, ఎప్పుడయితే మనం రాజ్యాంగ పరిషత్తు యొక్క ఒకటో చరిత్రాత్మకమైన సమావేశానికి 75 సంవత్సరాలు పూర్తి కావడాన్ని గుర్తు కు తెచ్చుకొంటున్నామో, ఈ వేళ నేను నా యువ మిత్రులను కోరేది ఏమిటి అంటే ఈ ప్రసిద్ధ సభ నిర్వహించిన అటువంటి సభా కార్యకలాపాల ను, దీనిలో పాలుపంచుకొన్న మహానుభావుల ను గురించి మరింత ఎక్కువ గా తెలుసుకోండి అనేదే. ఇలా చేయడం వల్ల మేధోపరంగా లభించే అనుభవం సమృద్ధం అవుతుంది.’’ అని పేర్కొన్నారు.
శ్రీ అమర్ నాథ్ గుహ సమీపం లో మేఘాలువిరిగిపడ్డ ఘటన లో ప్రాణనష్టం వాటిల్లినందుకు సంతాపం తెలిపిన ప్రధాన మంత్రి

అమర్ నాథ్ గుహ సమీపం లో మేఘాలు విరిగిపడ్డ ఘటన లో ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ అమర్ నాథ్ గుహ సమీపం లో మేఘాలు విరిగిపడ్డాయని తెలిసి వ్యథ చెందాను. ఆప్తులను కోల్పోయిన కుటుంబాలకు ఇదే నా సంతాపం. శ్రీ మనోజ్ సిన్హా @manojsinha_ Ji తో మాట్లాడడం తో పాటు గా స్థితి ని గురించి వివరాలు అడిగి తెలుసుకొన్నాను. రక్షణ మరియు సహాయక కార్యకలాపాలు కొనసాగుతున్నాయి. బాధితుల కు చేతనైన అన్ని విధాలుగాను సహాయాన్ని అందించడం జరుగుతున్నది.’’ అని పేర్కొన్నారు.
మధ్య ప్రదేశ్లో భారీ వర్షపాతం, కొన్ని ప్రాంతాల లో వరద తరహా స్థితివల్ల బాధితులైన వారికి సాయపడటం కోసం ఆ రాష్ట్ర ప్రభుత్వం తో కేంద్ర ప్రభుత్వంసన్నిహితం గా కృషి చేస్తోంది: ప్రధాన మంత్రి

మధ్య ప్రదేశ్ లోని కొన్ని ప్రాంతాల లో భారీ వర్షపాతం తో పాటు జల మయం అయిన ప్రాంతాల లో బాధితుల కు సాయపడడం కోసం ఆ రాష్ట్ర ప్రభుత్వం తో కేంద్ర ప్రభుత్వం కలసికట్టు గా పనిచేస్తోంది అని ప్రధాన మంత్రి శ్రీ నరేంద్ర మోదీ అన్నారు. ఆ రాష్ట్ర ముఖ్యమంత్రి శ్రీ శివ్ రాజ్ సింహ్ చౌహాన్ తోనూ ప్రధాన మంత్రి మాట్లాడి, స్థితి ని సమీక్షించారు. ‘‘ మధ్య ప్రదేశ్ లోని కొన్ని ప్రాంతాల లో భారీ వర్షపాతం, వరదల కారణం గా బాధితులు అయిన వారికి సాయాన్ని అందించడం కోసం కేంద్ర ప్రభుత్వం ఆ రాష్ట్ర ప్రభుత్వం తో కలసి కృషి చేస్తున్నది. ముఖ్యమంత్రి @ChouhanShivraj తో నేను మాట్లాడి, స్థితి ని సమీక్షించాను. ప్రతి ఒక్కరి సురక్ష కోసం, ప్రతి ఒక్కరి క్షేమం కోసం నేను ప్రార్థిస్తున్నాను ’’ అని ప్రధాన మంత్రి ఒక ట్వీట్ లో పేర్కొన్నారు.
గణేశ్ చతుర్థి నాడు ప్రజల కు శుభాకాంక్షలు తెలిపిన ప్ర‌ధాన మంత్రి

గణేశ్ చతుర్థి సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ‘‘మీ అందరి కి గణేశ్ చతుర్థి తాలూకు మంగలకామన లు. ఈ పావనమైనటువంటి సందర్భం ప్రతి ఒక్కరి జీవనం లో సుఖాన్ని, శాంతి ని, సౌభాగ్యాన్ని మరియు ఆరోగ్యాన్ని ప్రసాదించు గాక. గణపతి బప్పా మోర్ యా.’’ అని ప్రధాన మంత్రి ఒక ట్వీట్ లో పేర్కొన్నారు.
మేజ‌ర్ పోర్ట్ అథారిటీస్ బిల్లు, 2016 లో మార్పుల‌కు ఆమోదం తెలిపిన మంత్రివర్గం

పార్ల‌మెంటులో పెండింగులో ఉన్న మేజ‌ర్ పోర్ట్ అథారిటీల బిల్లు, 2016 లో ఆధికారిక స‌వ‌ర‌ణ‌లను నమోదు చేసేందుకు ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఆ శాఖ‌కు సంబంధించిన పార్ల‌మెంట‌రీ స్థాయీ సంఘం సిఫార‌సులు ఈ స‌వ‌ర‌ణ‌లకు ఆధారంగా ఉన్నాయి. ఈ దిగువ పేర్కొన్న మార్పులను బిల్లులో పొందుప‌రుస్తున్నారు: (i) పోర్ట్ అథారిటీ బోర్డు కు ప్ర‌స్తుత ఉద్యోగుల నుండి నియ‌మించే కార్మిక ప్ర‌తినిధుల ను ఒక్కరి నుండి ఇద్దరికి పెంచడమైంది. (ii) ఉద్యోగుల ప్ర‌తినిధిగా నియ‌మితుడైన స‌భ్యుని కాల‌ప‌రిమితి మూడు సంవ‌త్స‌రాలు. ఒక్కొక్క స‌భ్యుడు రెండు విడ‌త‌ల‌కు మించి స‌భ్య‌త్వాన్ని పొందేందుకు అర్హ‌త ఉండ‌దు. అత‌డి పదవీవిరమణ తో కూడా బోర్డు స‌భ్య‌త్వం ముడిప‌డి ఉంటుంది. (iii) పోర్ట్ అథారిటీ బోర్డు లోని స్వ‌తంత్ర స‌భ్యుల సంఖ్య క‌నీసం రెండు, గ‌రిష్ఠంగా నాలుగు ఉండాలి. (iv) మేజ‌ర్ పోర్ట్ ట్ర‌స్టు చ‌ట్టం, 1963 లో భాగంగా బోర్డ్ ఆఫ్ ట్ర‌స్టీస్ లోని ప్ర‌తి ఒక్క స‌భ్యుడు పదవీవిరమణ ప్ర‌యోజ‌నాలు ఏవైనా అందుకుంటూ ఉండి ఉంటే, బోర్డు నుండి ఆ ప్ర‌యోజ‌నాల‌ను అత‌నికి కొన‌సాగించ‌వ‌చ్చు. (v) మేజ‌ర్‌ పోర్ట్ ప‌రిధి లోని ప్రాంతాలలో ఏవైనా అభివృద్ధి ప‌నులు, లేదా మౌలిక వ‌స‌తుల నిర్మాణం చేప‌ట్ట‌డానికి మాస్ట‌ర్ ప్లాను ను రూపొందించేందుకు, అందుకు అనుగుణంగా భూమిని వినియోగించుకొనేందుకు బోర్డు కు అధికారం ఉంటుంది. అటువంటి మాస్ట‌ర్ ప్లాను ను రాష్ర్ట‌ ప్ర‌భుత్వ సంస్థ‌లు లేదా ఏ ప్ర‌భుత్వ అధీకృత సంస్థ అనుమ‌తికి లోబ‌డాల్సిన ప‌ని లేకుండా స్వ‌తంత్రంగా అమ‌లుప‌ర‌చ‌వ‌చ్చు. (vi) చ‌ట్టం ఆచ‌ర‌ణలోకి వచ్చిన‌ప్ప‌టి నుండి పిపిపి ప్రాజెక్టుల విష‌యంలో మార్కెట్ ప‌రిస్థితుల‌కు అనుగుణంగా టారిఫ్‌ ను నిర్ణ‌యించుకొనే స్వేచ్ఛ క‌న్సెశనేయర్ కు ఉంటుంది. (vii) ఈ చ‌ట్టం ప‌రిధిలో బోర్డుకు అందే సొమ్ముల‌న్నింటినీ భారత ప్రభుత్వ కేంద్ర ఆర్థిక మంత్రిత్వ శాఖ మార్గ‌ద‌ర్శ‌కాల‌కు అనుగుణంగా అప్ప‌టికే తెరచిన ఏదైనా సార్వ‌త్రిక ఖాతాలో, పోర్టు ఖాతాలో, లేదా ఏదైనా షెడ్యూల్డ్ బ్యాంకు లో జ‌మ‌ చేయవలసి ఉంటుంది. (viii) ఎంపిక సంఘం సిఫార‌సుల ఆధారంగా అజూడికేట‌రీ బోర్డు కు ప్రిసైడింగ్ అధికారిని, స‌భ్యుల‌ను కేంద్ర‌ ప్ర‌భుత్వం నియ‌మిస్తుంది. (ix) నిర్దేశిత విధివిధానాల‌కు లోబ‌డి ప్రిసైడింగ్ అధికారిని, లేదా స‌భ్యులలో ఎవ‌రినైనా తొల‌గించే అధికారం కేంద్ర‌ ప్ర‌భుత్వానికి ఉంటుంది. (x) బొంబాయి పోర్ట్ ట్ర‌స్ట్ చ‌ట్టం, 1879 మరియు క‌ల‌క‌త్తా పోర్ట్ ట్ర‌స్ట్ చ‌ట్టం, 1890లోని నిబంధ‌న‌ల‌కు అనుగుణంగా ముంబయి, కోల్ కతా పోర్టు లు ఆస్తుల మ‌దింపున‌కు సంబంధించి పుర‌పాల‌క సంస్థ‌ల నుండి ఏవైనా ప్ర‌యోజ‌నాలను పొందుతూ ఉంటే అవి కొన‌సాగేటట్టు సేవింగ్ క్లాజు లో మార్పులు చేస్తారు.
దీర్ఘ‌కాలిక వీసాపై భార‌త‌దేశంలో ఉంటున్న వ్య‌క్తుల‌కు మరిన్ని సౌక‌ర్యాలు క‌ల్పించే ప్రతిపాదనకు క్యాబినెట్ ఆమోదం

దీర్ఘ‌కాలిక వీసా (ఎల్ టి వి)పై భారతదేశంలో ఉంటున్న అఫ్గానిస్తాన్‌, బంగ్లాదేశ్‌, పాకిస్తాన్‌ లకు చెందిన హిందూ, సిక్కు, బౌద్ద‌, జైన‌, పారసీ, క్రైస్తవ వ‌ర్గాల‌ వారికి ప‌లు సౌక‌ర్యాల క‌ల్ప‌న‌ ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ వ‌ర్గాల‌ వారు ఎదుర్కొంటున్న ఇబ్బందుల‌ను తొల‌గించే ఉద్దేశంతో మంత్రిమండలి ఈ మేరకు నిర్ణ‌యించింది. ఈ కింద పేర్కొన్న సౌకర్యాలను వారికి కల్పించనున్నారు:- బ్యాంకు ఖాతాను తెరవడం; నివాసం ఉండడానికి ఆస్తిని కొనుగోలు చేయడానికి మరియు స్వ‌యంఉపాధి నిమిత్తం అవసరమయ్యే తగిన భవన వసతి కొనుగోలుకు అనుమతి; డ్రైవింగ్ లైసెన్స్, పాన్‌ కార్డు, మరియు ఆధార్ ల‌ జారీ; వారు ఉంటున్న రాష్ట్రంలో, లేదా కేంద్ర‌పాలిత ప్రాంతంలో ఒక చోటు నుండి మ‌రొక చోటుకు స్వేచ్ఛగా వెళ్లేందుకు అనుమతి; ఒక రాష్ర్టం నుండి మ‌రో రాష్ట్రానికి ఎల్ టి వి పత్రాలను బదిలీ; స్వల్పకాలిక వీసా/ దీర్ఘ‌కాలిక వీసా ను సకాలంలో పొడిగించుకోకపోతే విధిస్తున్న జరిమానా ఇకపై రద్దు; అనుమ‌తి తీసుకోకుండా ఒక ప్రాంతానికి వచ్చి ఉంటూ ఉంటే, ప్రస్తుతం ఉన్న నివాసం నుండే ఎల్ టి వి కి ద‌ర‌ఖాస్తు చేసుకోవ‌డదానికి అనుమతి. అటువంటి వ్యక్తులకు పౌర‌స‌త్వ‌ం తీసుకోవడానికి వీలు కల్పించేందుకు గాను 2009 పౌర‌స‌త్వ‌ నిబంధ‌న‌ల‌లో సవరణ చేయడం జ‌రిగింది. ఈ స‌వ‌ర‌ణ‌ నిబంధనలు ఈ కింది విధాలుగా ఉపకరించగలవు:- దరఖాస్తుదారు చేత విశ్వాస ప్రమాణం చేయించడం కోసం సబ్ డివిజ‌నల్ మెజిస్ట్రేట్ ర్యాంకు కన్నా త‌క్కువ‌ కాని అధికారికి ప్రాధికారం ఇచ్చే అధికారాన్ని జిల్లా క‌లెక్ట‌ర్ / డి ఎమ్ కు ఇవ్వ‌డం జ‌రిగింది. రెండు సంవత్సరాల పాటు భారతదేశ పౌరులుగా రిజిస్ట్రేషన్ చేసుకోవడం కోసం అధికారాలను ఈ కింద పేర్కొన్న 7 రాష్ట్రాల లోని 16 జిల్లాల క‌లెక్ట‌ర్ల‌కు అప్పగిస్తారు. క్ర‌మ‌ సంఖ్య‌ రాష్ట్రం జిల్లాలు 1 ఛత్తీస్‌గ‌ఢ్ రాయ్‌పూర్‌ 2 గుజరాత్‌ అహ్మ‌దాబాద్‌, గాంధీన‌గ‌ర్‌ మరియు క‌చ్ఛ్ 3 మ‌ధ్య‌ ప్ర‌దేశ్‌ భోపాల్‌, ఇండోర్‌ 4 మ‌హారాష్ట్ర‌ నాగ్ పూర్‌, ముంబయ్, పుణే మరియు ఠాణే 5 ఢిల్లీ ప‌శ్చిమ‌ ఢిల్లీ, ద‌క్షిణ‌ ఢిల్లీ 6 రాజ‌స్తాన్ జోధ్ పూర్‌, జైస‌ల్మేర్‌ మరియు జైపూర్‌ 7 ఉత్త‌ర్ ప్ర‌దేశ్‌ లక్నో · భార‌తదేశ పౌర‌స‌త్వం కోసం అమ‌లులో ఉన్న రిజిస్ట్రేష‌న్ రుసుము ప్రస్తుతం రూ. 3,000-రూ.15,000 శ్రేణిలో ఉండగా, దీనిని రూ.100కు త‌గ్గించనున్నారు. నేపథ్యం: ఈ దేశాల‌కు చెందిన అల్పసంఖ్యాక వ‌ర్గాల వారు భారతదేశంలో నివాసం ఉండేటందుకు ప్ర‌భుత్వం గ‌త‌ రెండు సంవత్సరాలలోను అనేక చ‌ర్య‌లు తీసుకొంది. అయితే, అఫ్గానిస్తాన్‌, బంగ్లాదేశ్‌, పాకిస్తాన్‌ లలో అల్ప సంఖ్యాక వర్గాలకు చెందిన వ్యక్తులైన హిందువులు, సిక్కులు, బౌద్ధులు, జైనులు, పారసీలు, క్రైస్తవులు దీర్ఘకాలిక వీసా పై భారతదేశంలో ఉంటూ వారి జీవనానికి సంబంధించి అనేక ర‌కాల ఇబ్బందుల‌ను ఎదుర్కొంటున్నారు. మంత్రిమండలి తాజా నిర్ణయం వారు ఎదుర్కొంటున్న అనేక ఇబ్బందులను దూరం చేయడంలో తోడ్పడేదే అవుతుంది.
“సాగ‌ర భ‌ద్ర‌త విస్త‌ర‌ణ  : అంత‌ర్జాతీయ స‌హ‌కారానికి కేసు” పేరిట యుఎన్ఎస్ సికి చెందిన అత్యున్న‌త స్థాయి గోష్ఠికి అధ్య‌క్ష‌త వ‌హించ‌నున్న ప్ర‌ధాన‌మంత్రి

ఆగ‌స్టు 9వ తేదీ మ‌ధ్యాహ్నం 5.30 గంట‌లకు “సాగ‌ర భ‌ద్ర‌త విస్త‌ర‌ణ – అంత‌ర్జాతీయ స‌హ‌కారానికి కేసు” పేరిట వీడియో కాన్ఫ‌రెన్సింగ్ ద్వారా జ‌రుగ‌నున్న అత్యున్న‌త స్థాయి బ‌హిరంగ గోష్ఠికి ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త వ‌హిస్తారు. ఈ స‌మావేశంలో ఐక్య‌రాజ్య‌స‌మితి భ‌ద్ర‌తా మండ‌లి స‌భ్య‌దేశాల దేశాధినేత‌లు, ప్ర‌భుత్వాధినేత‌లు, ఐక్య‌రాజ్య స‌మితి వ్య‌వ‌స్థ‌, ప్రాంతీయ వ్య‌వ‌స్థ‌ల‌కు చెందిన అత్యున్న‌త స్థాయి వివ‌ర‌ణ నిపుణులు పాల్గొంటారు. సాగ‌ర జ‌లాల‌పై నేరాల‌ను, అభ‌ద్ర‌త‌ను సమ‌ర్థ‌వంతంగా అదుపు చేయ‌గ‌ల మార్గాలు, సాగ‌ర జ‌లాల విభాగంలో స‌మ‌న్వ‌య ప‌టిష్ఠ‌త వంటి అంశాల‌పై ఈ సంద‌ర్భంగా బ‌హిరంగ చ‌ర్చ జ‌రుగుతుంది. ఇప్ప‌టికే సాగ‌ర జ‌ల‌లాల భ‌ద్ర‌త‌, సాగ‌ర జ‌లాలపై నేరాలకు చెందిన వివిధ‌ అంశాల‌పై ఐక్య‌రాజ్య‌స‌మితి భ‌ద్ర‌తా మండ‌లి చ‌ర్చించి తీర్మానాలు ఆమోదించింది. అయితే సాగ‌ర జ‌లాల భ‌ద్ర‌త అనే అంశాన్ని తీసుకుని స‌మ‌గ్ర స్థాయిలో బ‌హిరంగ గోష్ఠి నిర్వ‌హించ‌డం ఇదే ప్ర‌థ‌మం. ఏ దేశం కూడా సాగ‌ర జ‌లాల భ‌ద్ర‌త‌తో ముడిప‌డిన భిన్న అంశాల‌ను ఏకాకిగా ప‌రిష్క‌రించ‌లేదు. అందుకే ఐక్య‌రాజ్య స‌మితి భ‌ద్ర‌తా మండ‌లి వేదిక‌గా ఈ అంశాన్ని స‌మ‌గ్రంగా ప‌రిశీల‌న‌కు తీసుకోవ‌డం అవ‌స‌రం. ఇలా సాగ‌ర భ‌ద్ర‌త‌ను సమ‌గ్రంగా చ‌ర్చించ‌డం వ‌ల్ల సాగ‌ర జ‌లాల్లో సాంప్ర‌దాయికంగాను, సాంప్ర‌దాయేత‌రంగాను ఎదుర‌య్యే ముప్పుల‌ను స‌మ‌ర్థ‌వంతంగా ఎదుర్కొన‌డానికి, చ‌ట్ట‌బ‌ద్ధ‌మైన కార్య‌క‌లాపాల‌కు మ‌ద్ద‌తు ఇవ్వ‌డానికి వీలు క‌లుగుతుంది. సింధు నాగ‌రిక‌త నుంచి నేటి వ‌ర‌కు విభిన్న కాలాల్లో భార‌త‌దేశ చ‌రిత్ర‌లో సాగ‌రాలు కీల‌క పాత్ర పోషించాయి. సాగ‌రాలు ఉమ్మ‌డి శాంతి, భ‌ద్ర‌త‌ల‌కు దోహ‌ద‌ప‌డ‌తాయ‌న్న మ‌న నాగ‌రిక‌త నైతిక విలువ‌లను ప‌రిగ‌ణ‌న‌లోకి తీసుకుని ప్ర‌ధాన‌మంత్రి శ్రీ న‌రేంద్ర మోదీ సాగ‌ర్ విజ‌న్ ను 2015లో ఆవిష్క‌రించారు. సాగ‌ర్ అనేది ప్రాంతీయ దేశాల‌న్నింటి భ‌ద్ర‌త‌, వృద్ధికి సంకేత నామం. సాగ‌రాల‌ను సుస్థిర వినియోగానికి ఉప‌యోగించుకోవ‌డంలో స‌హ‌క‌రించుకోవ‌డం; సుర‌క్ష‌తం, భ‌ద్ర‌మైన ఒక యంత్రాంగం ఏర్పాటు చేసుకోవ‌డం; సాగ‌ర జ‌లాల్లో స్థిర‌త్వ సాధ‌నపై ఈ విజ‌న్ దృష్టి కేంద్రీక‌రిస్తుంది. 2019 సంవ‌త్స‌రంలో దీన్ని ఏడు మూల స్తంభాల ఆధారంగా భార‌త ప‌సిఫిక్ సాగ‌ర చొర‌వ (ఐపిఓఐ–ఇండో ప‌సిఫిక్ ఓషియ‌న్ ఇనీషియేటివ్‌) పేరిట‌ మ‌రింత‌గా విస్త‌రించారు. ఆ ఏడు అంశాలు సాగ‌ర ప‌ర్యావ‌ర‌ణం; సాగ‌ర వ‌న‌రులు; సామ‌ర్థ్యాల నిర్మాణం, వ‌న‌రుల భాగ‌స్వామ్యం; వైప‌రీత్యాల త‌గ్గింపు, నిర్వ‌హ‌ణ‌; శాస్ర్తీయ‌, సాకేంతిక‌, విద్యా విభాగాల్లో స‌హ‌కారం; వాణిజ్య అనుసంధాన‌త మ‌రియు సాగ‌ర ర‌వాణా. ఐక్య‌రాజ్య‌స‌మితి భ‌ద్ర‌తా మండ‌లిలో ఒక బ‌హిరంగ గోష్ఠికి అధ్య‌క్ష‌త వ‌హిస్తున్న‌తొలి భార‌త ప్ర‌ధాన‌మంత్రి శ్రీ న‌రేంద్ర మోదీ. ఐక్య‌రాజ్య‌స‌మితి భ‌ద్ర‌తా మండ‌లి వెబ్ సైట్ లో భార‌త కాల‌మానం ప్ర‌కారం ఈ రోజు సాయంత్రం 5.30 గంట‌ల‌కు, న్యూయార్క్ కాల‌మానం ప్ర‌కారం ఉద‌యం 8 గంట‌ల‌కు ప్ర‌త్య‌క్షంగా ప్ర‌సారం అవుతుంది.
అంత‌ర్జాతీయ ఉగ్ర‌వాదం, దేశాంత‌ర వ్య‌వ‌స్థీకృత నేరాలు, అక్ర‌మ డ్ర‌గ్స్ చేర‌వేతల పై పోరాటంలో స‌హ‌కారం కోసం భార‌తదేశం, బ‌హ్రెయిన్ ల మ‌ధ్య కుదిరిన ఒప్పందానికి కేంద్ర మంత్రి మండ‌లి ఆమోదం

అంత‌ర్జాతీయ ఉగ్ర‌వాదం, దేశాంత‌ర వ్య‌వ‌స్థీకృత నేరాలు, అక్ర‌మ డ్ర‌గ్స్ చేర‌వేత, నార్కోటిక్ అండ్ సైకో ట్రాపిక్ స‌బ్‌స్టెన్సెస్ అండ్ ప్రికర్ స‌ర్స్ కెమిక‌ల్స్ పై పోరాటంలో స‌హ‌కారం కోసం భార‌త్, బ‌హ్రెయిన్ ల మ‌ధ్య కుదిరిన ఒప్పందానికి (ఎంఓయూ) కేంద్ర మంత్రి మండ‌లి ఆమోదం తెలిపింది. ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న కేంద్ర మంత్రివ‌ర్గం స‌మావేశ‌మ‌యింది. ఈ ఒప్పందానికి మంత్రివ‌ర్గం ఆమోద ముద్ర వేసింది కూడా. ఒప్పంద ప‌త్రాల‌ను ఇరు దేశాలు మార్పిడి చేసుకున్న నాటి నుంచి ఈ ఎంఓయూ అమ‌లులోకి రానుంది. రెండు దేశాల‌లోనూ ఉగ్ర‌వాదం, ట్రాన్స్ నేష‌న‌ల్ ఆర్గ‌నైజ్డ్ క్రైమ్‌, డ్ర‌గ్ ట్రాఫికింగ్ ల‌కు సంబంధించిన నేరాలతో పాటు నేరాల నిరోధం, ప‌రిశోధ‌న‌, విచార‌ణ‌కు, ఈ నేరాల అణ‌చివేత‌కు తీసుకోవ‌ల‌సిన చ‌ర్య‌ల‌కు మ‌రింత ప‌దునుపెట్ట‌డం ఈ ఒప్పందం ముఖ్య ఉద్దేశం. ఉభ‌య దేశాల ఇంటెలిజెన్స్ అధికారులు, చ‌ట్టాన్ని అమ‌లుచేసే ఏజెన్సీల అధికారుల‌కు మ‌ధ్య స‌హ‌కారాన్ని పెంపొందించే విధి విధానాల‌ను కూడా ఈ ఒప్పందం ప్ర‌కారం రూపొందిస్తారు.
జాతీయ ఆరోగ్య కార్య‌క్ర‌మం (NHM) ప్ర‌గ‌తి, ఎన్‌హెచ్ఎం సార‌థ్య బృందంతోపాటు కార్య‌క్ర‌మ సాధికార క‌మిటీ నిర్ణ‌యాల‌గురించి కేంద్ర మంత్రిమండ‌లికి వివ‌ర‌ణ‌

జాతీయ ఆరోగ్య కార్య‌క్ర‌మం (NHM) ప్ర‌గ‌తి, స‌రికొత్త చ‌ర్య‌లు, ఎన్‌హెచ్ఎం సార‌థ్య బృందంతోపాటు కార్య‌క్ర‌మ సాధికార క‌మిటీ నిర్ణ‌యాల గురించి ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రిమండ‌లికి అధికార‌వ‌ర్గాలు వివ‌రించాయి. ముఖ్యాంశాలు: గ‌డ‌చిన ఐదేళ్ల‌తోపాటు 2017-18లో జాతీయ ఆరోగ్య కార్య‌క్ర‌మం కింద సాధించిన ల‌క్ష్యాలు ఇలా ఉన్నాయి:- 1. ప్ర‌స‌వ స‌మ‌యంలో మాతృ మ‌ర‌ణాలు 2010-12 మ‌ధ్య 178 కాగా, ఈ నిష్ప‌త్తి 2014-16 మ‌ధ్య 2.7 శాతం త‌గ్గి 130కి దిగివ‌చ్చింది; 2. శిశు మ‌ర‌ణాల నిష్ప‌త్తి 2011లో 44 కాగా, 2016లో 34కు దిగివ‌చ్చింది. ఈ మేర‌కు 2015-2018 మ‌ధ్య వార్షిక త‌గ్గుద‌ల 8.1 శాతంగా న‌మోదైంది; 3. ఐదేళ్ల‌లోపు బాల‌ల మ‌ర‌ణాల సంఖ్య 2011లో 55 కాగా, 2016నాటికి 39కి దిగివ‌చ్చింది. ఈ మేర‌కు 2015-16 మ‌ధ్య వార్షిక త‌గ్గుద‌ల 9.3 శాతంగా నమోదైంది; 4. సంతాన సాఫల్య నిష్ప‌త్తి 2011లో 2.3 శాతం కాగా, 2016నాటికి 2.3 శాతం స్థాయికి దిగివ‌చ్చింది. ఈ మేర‌కు 2011-16 మ‌ధ్య వార్షిక త‌గ్గుద‌ల 1.7 శాతంగా న‌మోదైన‌ట్లు అంచ‌నా; అంతేకాకుండా వివిధ వ్యాధుల సంబంధిత ఆరోగ్య సూచీలు కూడా మెరుప‌డి కిందివిధంగా న‌మోద‌య్యాయి:- i. మ‌లేరియాకు సంబంధించి వార్షిక ప‌రాన్న జీవుల ఉనికి 2011లో 1.10 కాగా, 2016లో 0.84కు దిగివ‌చ్చింది. అలాగే 2017లో ప‌రాన్న‌జీవుల ఉనికి 30 శాతానికిపైగా త‌గ్గ‌ట‌మేగాక మ‌లేరియా సంబంధిత మ‌ర‌ణాలు 70 శాతందాకా త‌గ్గిపోయాయి; ii. క్ష‌య (TB) వ్యాధి ఉనికి 2013లో ల‌క్ష జ‌నాభాకు 234 కాగా, 2017నాటికి 204కు త‌గ్గిపోయింది. అలాగే 2016లో ల‌క్ష జ‌నాభాకు 211గా న‌మోదైతే, 2017క‌ల్లా 204కు త‌గ్గింది. అంతేకాకుండా క్ష‌య సంబంధిత మ‌ర‌ణాలు 2016లో ల‌క్ష జ‌నాభాకు 32 కాగా, 2017క‌ల్లా 21కి త‌గ్గిపోయాయి; iii. కుష్ఠువ్యాధి పీడితుల సంఖ్య‌ను ల‌క్ష జ‌నాభాకు 1క‌న్నా త‌క్కువ ఉంచాల‌న్న జాతీయ ల‌క్ష్యం నెర‌వేరింది. ఈ మేర‌కు దేశంలో కుష్ఠువ్యాధి నిర్మూల‌న ల‌క్ష్యం సాధించిన జిల్లాల సంఖ్య 2017లో 554 కాగా, 2018 మార్చిక‌ల్లా 571కి పెరిగింది; iv. దేశంలోని అన్ని స‌మితుల‌లో విష‌జ్వ‌రం పీడితుల సంఖ్య‌ను 10000 జ‌నాభాకు 1క‌న్నా త‌క్కువ‌గా ఉంచాల‌న్న ల‌క్ష్యం నేప‌థ్యంలో 2016లో 10వేల జ‌నాభాకు 94గా ఉన్న వ్యాధిపీడిత కేసుల సంఖ్య‌ 2017క‌ల్లా 72 స్థాయికి త‌గ్గింది. v. పొగాకు వినియోగ సంబంధ వ్యాధుల సంఖ్య‌ను త‌గ్గించే దిశ‌గా వివిధ కేన్స‌ర్లు, మ‌ధుమేహం, ప‌క్ష‌వాతం, గుండెజ‌బ్బుల‌వంటి 4 ప్ర‌ధాన అసాంక్ర‌మిక వ్యాధులు, దీర్ఘ‌కాలిక శ్వాస‌కోశ వ్యాధుల నియంత్ర‌ణ ల‌క్ష్యం నెర‌వేరింది. ఈ మేర‌కు ప‌టిష్ఠ చ‌ర్య‌లు తీసుకోవ‌డంతో 2009-10లో 34.6 శాతంగా న‌మోదైన పొగాకు వినియోగం 2016-17క‌ల్లా 28.6 శాతానికి దిగివ‌చ్చి స‌గ‌టున 6 శాతం పాయింట్ల మేర ల‌క్ష్యం నెర‌వేరింది.
త‌మిళ‌నాడు మాజీ ముఖ్య‌మంత్రి డాక్ట‌ర్ ఎం. కరుణానిధి మృతికి నివాళుల‌ర్పించిన కేంద్ర కేబినెట్

ప్ర‌ధాన‌మంత్రి శ్రీ నరేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌,త‌మిళ‌నాడు మాజీ ముఖ్య‌మంత్రి 7-8-2018న చెన్నైలోని కావేరి ఆస్ప‌త్రిలో దివంగ‌తులైన‌ డాక్ట‌ర్ ఎం. కరుణానిధికి నివాళుల‌ర్పించింది. క‌రుణానిధి స్మృత్య‌ర్థం కేబినెట్ రెండు నిమిషాల మౌనం పాటించి,ఆయ‌న మృతి ప‌ట్ల‌ ఒక సంతాప తీర్మానాన్ని ఆమోదించింది. ఆ తీర్మానం కింది విధంగా ఉంది. త‌మిళ‌నాడు మాజీ ముఖ్య‌మంత్రి డాక్ట‌ర్ ఎం. క‌రుణానిధి 7.8.2018న చెన్నైలోని కావేరీ ఆస్ప‌త్రిలో మ‌ర‌ణించ‌డం ప‌ట్ల కేబినెట్ తీవ్ర విచారం వ్య‌క్తం చేస్తోంది.వారి మ‌ర‌ణంతో దేశం ఒక గొప్ప‌, ప్ర‌ముఖ నాయకుడిని కోల్పోయింది.వారిని ప్రేమ‌తో ప్ర‌జ‌లు క‌లైంజ్ఞ‌ర్ అని పిలుచుకునే వారు. ఆయ‌న నాగ‌ప‌ట్ట‌ణం జిల్లా తిరుక్కువాలై గ్రామంలో 1924 జూన్ 3న జ‌న్మించారు. త‌మిళ‌నాడు సుదీర్ఘ రాజ‌కీయ ప్ర‌స్థానంలో ఆయ‌న త‌న ప్ర‌జా, రాజ‌కీయ జీవితంలో ఎన్నో కీల‌క ప‌ద‌వులు అధిష్టించారు. ఆయ‌న త‌న 33 సంవ‌త్స‌రాల వయ‌సులో, 1957 ఎన్నిక‌ల‌లో త‌మిళ‌నాడులోని కులిత‌లై సీటును గెలుచుకుని శాస‌న‌స‌భ‌లో అడుగుపెట్టారు.1967లో ఆయ‌న త‌మిళ‌నాడు ప్ర‌భుత్వంలో మంత్రి అయ్యారు.ఆ త‌ర్వాత 1969లో తొలిసారిగా ముఖ్య‌మంత్రి ప‌ద‌విని అలంక‌రించారు. త‌మిళ‌నాడు రాష్ట్ర ముఖ్య‌మంత్రిగా ఆయ‌న ఐదు ప‌ర్యాయాలు ప‌నిచేశారు. ఆయ‌న రాజ‌కీయ జీవితం, కెరీర్‌తోపాటు ఆయ‌న త‌మిళ సినిమా రంగంలో ప్ర‌ముఖ ర‌చ‌యిత‌గా పేరు తెచ్చుకున్నారు. ద్ర‌విడ ఉద్య‌మ సిద్ధాంతాల‌ను ప్ర‌చారం చేయ‌డానికి ఆయ‌న సినిమా మాధ్య‌మాన్ని వాడుకున్నారు. డాక్ట‌ర్ ఎం. క‌రుణానిధి త‌న ర‌చ‌న‌లు , ఉప‌న్యాసాల ద్వారా ఎంతో పేరు తెచ్చుకున్నారు. త‌మిళ సాహిత్యానికి వారు అందించిన సేవలు ఎంతో గొప్ప‌వి. క‌విత‌లు, స్క్రీన్ ప్లే, న‌వ‌ల‌లు, జీవిత చ‌రిత్ర‌లు, నాట‌కాలు, సంభాష‌ణ‌లు, సినిమా పాటు ఇలా ఆయ‌న క‌లం నుంచి జాలువారాయి. వారి మ‌ర‌ణంతో త‌మిళ‌నాడు ప్ర‌జ‌లు త‌మ పాపుల‌ర్ నాయ‌కుడిని కోల్పోయారు. భార‌త ప్ర‌భుత్వం త‌ర‌ఫున , మొత్తం దేశ ప్ర‌జ‌ల త‌ర‌ఫున క‌రుణానిధి కుటుంబ స‌భ్యుల‌కు, త‌మిళ‌నాడు ప్ర‌జ‌ల‌కు కేబినెట్ త‌మ హృద‌య‌పూర్వ‌క సంతాపం తెలియ‌జేస్తున్న‌ది
శ్రీ సోలీ సొరాబ్ జీ కన్నుమూత పట్ల సంతాపం తెలిపిన ప్ర‌ధాన మంత్రి

శ్రీ సోలీ సొరాబ్ జీ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘శ్రీ సోలీ సొరాబ్ జీ ఒక విశిష్ట న్యాయవాదే కాక మేధావి కూడాను. పేదల కు, పీడిత వర్గాల కు చట్టం మాధ్యమం ద్వారా సాయపడడం లో ఆయన ముందు భాగం లో నిలచారు. భారతదేశం ప్రభుత్వ ప్రధాన న్యాయవాది గా గుర్తుంచుకోదగ్గ పదవీకాలాలను నిర్వర్తించినందుకు గాను ఆయన ను స్మరించుకోవడం జరుగుతుంది. ఆయన కుటుంబానికి, ఆయన ను అభిమానించే వారికి ఇదే నా సంతాపం” అని శ్రీ నరేంద్ర మోదీ ఒక ట్వీట్ లో పేర్కొన్నారు.
గుజరాత్ ప్రభుత్వం లో మంత్రులు గా పదవీ ప్రమాణాన్ని స్వీకరించినవారందరికీ అభినందన లు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ గుజరాత్ ప్రభుత్వం లో మంత్రులు గా పదవీ ప్రమాణాన్ని స్వీకరించిన వారందరి ని అభినందించారు. ‘‘గుజరాత్ ప్రభుత్వం లో మంత్రులు గా పదవీ ప్రమాణం చేసిన పార్టీ సహచరులు అందరికీ ఇవే అభినందన లు. వీరంతా ప్రజాసేవ కు వారి జీవితాల ను సమర్పణం చేసిన అసాధారణ కార్యకర్తలు. మరి వీరు మన పార్టీ తాలూకు అభివృద్ధి కార్యాచరణ ను విస్తరింప చేస్తున్నారు. వారి కి భవిష్యత్తు లో ఒక ఫలప్రదమైనటువంటి పదవీకాలం ఎదురవ్వాలని కోరుకొంటూ శుభాకాంక్షల ను వ్యక్తం చేస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
భారతదేశానికి మ‌రియు మలావి కి మ‌ధ్య అప్ప‌గింత ఒప్పందం పై సంతాల కు, ఇంకా స‌మ‌ర్ధ‌న‌కు  ఆమోదం తెలిపిన మంత్రివ‌ర్గం

భారతదేశాని కి మ‌రియు మలావి కి మ‌ధ్య అప్ప‌గింత ఒప్పందం పై సంతకాల కు, ఇంకా ఆ ఒప్పందం యొక్క స‌మ‌ర్ధ‌న‌ కు ప్రధాన మంత్రి శ్రీ‌ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం మలావి కి ఉగ్ర‌వాదులు, ఆర్థిక దోషులు మ‌రియు ఇత‌ర నేర‌గాళ్ళ ను అప్ప‌గించడం తో పాటు అటువంటి వారిని మలావి నుండి భారతదేశానికి తిరిగి ర‌ప్పించుకోవ‌డానికి సంబంధించిన శాసన సంబంధ చట్టరం రూపకల్పనకు మార్గాన్ని సుగమం చేస్తుంది.
అంత‌రిక్ష శాస్త్ర రంగంలో ఇండియా థాయ్ ల్యాండ్ దేశాల మ‌ధ్య‌న కుదిరిన అవ‌గాహ‌న ఒప్పంద ప‌త్రానికి కేంద్ర కేబినెట్ ఆమోదం

అంత‌రిక్ష శాస్త్రం/ అంత‌రిక్ష భౌతిక శాస్త్రం / వాతావ‌ర‌ణ శాస్త్ర రంగాల్లో ఇండియా, థాయ్ లాండ్ దేశాల మ‌ధ్య‌న కుదిరిన అవ‌గాహ‌న ఒప్పంద ప‌త్రానికి కేంద్ర కేబినెట్ ఆమోదం తెలిపింది. ప్ర‌ధాని శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర కేబినెట్ ఈ నిర్ణ‌యం తీసుకుంది. ఈ ఎంఓయు కార‌ణంగా ఇరు దేశాల మ‌ద్యన శాస్త్ర సాంకేతిక రంగాల్లో స‌హ‌కారం, శిక్ష‌ణ పెరుగుతుంది. ఇరు దేశాలు ఉమ్మ‌డిగా శాస్త్ర సాంకేతిక సౌక‌ర్యాల‌ను ఉప‌యోగించుకోవ‌డం జ‌రుగుతుంది. త‌ద్వారా ఇరుదేశాల మ‌ధ్య‌న శాస్త్ర సాంకేతిక రంగాల్లో నూత‌న ఫ‌లితాలు వ‌స్తాయి. మాన‌వ వ‌న‌రుల అభివృద్ధి జ‌రుగుతుంది. ఈ ఎంఓయు మీద సంత‌కాలు 2018 నవంబ‌ర్‌లో జ‌రిగాయి.
ప్రసిద్ధ గాయకుడు శ్రీ భూపిందర్ సింహ్ కన్నుమూత పట్ల సంతాపాన్ని వ్యక్తం చేసినప్రధాన మంత్రి

ప్రసిద్ధ గాయకుడు శ్రీ భూపిందర్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘దశాబ్దాల తరబడి స్మరణీయ గీతాల ను ఇచ్చినటువంటి శ్రీ భూపిందర్ సింహ్ గారు కన్నుమూశారని తెలిసి దు:ఖిస్తున్నాను. ఆయన పాడిన పాట లు భావనాత్మక స్థాయి లో ప్రజల ను ప్రభావితం చేశాయి. ఈ దుఃఖ ఘడియ లో, ఆయన కుటుంబాని కి మరియు ఆయన ను అభిమానించే వారికి కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
డాక్టర్ రాజేంద్ర ప్రసాద్ జయంతి నాడు ఆయనకు నివాళి అర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ భారతదేశ ప్రథమ రాష్ట్రపతి డాక్టర్ రాజేంద్ర ప్రసాద్ కు ఆయన జయంతి సందర్బంగా నివాళులు అర్పించారు. “డాక్టర్ రాజేంద్ర ప్రసాద్ కు ఆయన జయంతి సందర్బంగా శిరస్సు వంచి నమస్కరిస్తున్నాను. ఒక కీలకమైన తరుణంలో తన స్ఫూర్తిమంతమైన నాయకత్వాన్ని అందించినందుకు మన దేశం ఆయనకు ఎంతగానో రుణపడి ఉంది” అని ప్రధాన మంత్రి తన సందేశంలో పేర్కొన్నారు.
భారతీయ తపాలా చెల్లింపుల బ్యాంకుల ఏర్పాటుకు మంత్రివర్గం ఆమోదం

ప్రధాన మంత్రి నరేంద్ర మోదీ అధ్యక్షతన సమావేశమైన కేంద్ర మంత్రిమండలి – భారతీయ తపాలా చెల్లింపుల బ్యాంకు (I.P.P.B) ఏర్పాటుకు ఆమోదం తెలిపింది. వంద శాతం భారత ప్రభుత్వ మూలధనంతో – తపాలా శాఖ కింద – ప్రభుత్వరంగ సంస్థ గా ఇది ఏర్పాటు కానుంది. ప్రోజెక్టు మొత్తం వ్యయం 8 వందల కోట్ల రూపాయలు. దేశంలోని పౌరులందరూ – ముఖ్యంగా – సాంప్రదాయ బ్యాంకింగ్ కార్యకలాపాలు అందుబాటులో లేని – దేశ జనాభాలోని 40 శాతం మంది – ఈ ప్రోజెక్టు ద్వారా లబ్ది పొందుతారు. దశలవారీగా ఈ ప్రోజెక్టు దేశవ్యాప్తంగా ప్రారంభమౌతుంది. 2017 మార్చి కల్లా I.P.P.B. – భారతీయ రిజర్వుబ్యాంకు నుంచి లైసెన్స్ పొందుతుంది. 2017 సెప్టెంబరు నుంచి దేశవ్యాప్తంగా I.P.P.B. సేవలు అందుబాటులోకి వస్తాయి. 650 చెల్లింపుల బ్యాంకు శాఖలు, తపాలా కార్యాలయాలతో పాటు, ప్రాధమిక సాంకేతిక పరిజ్ఞానంతో నిర్వహించే మొబైల్ ఫోనులు, A.T.M. లు, PoS / m-PoS పరికరాలు వంటి ప్రత్యామ్నాయ మార్గాల ద్వారా సాధారణ చెల్లింపులు జరుగుతాయి. బ్యాంకు శాఖలు లేని, బ్యాంకు సేవలు తక్కువగా అందుబాటులో ఉన్న గ్రామీణ ప్రాంతాలపై ప్రత్యేక దృష్టి తో – ఈ ప్రోజెక్టులో క్రమంగా ఇతర ఆర్ధికపరమైన సేవలను కూడా చేర్చే ప్రతిపాదన పరిశీలనలో ఉంది. సాధారణ బ్యాంకు చెల్లింపులు, జమ చేయడంతో పాటు – బీమా, మ్యూచువల్ ఫండ్స్, పింఛన్ లు, రుణాలు, క్రెడిట్ కార్డుల వంటి సేవలు ఇందులో ఉంటాయి. దీనివల్ల బ్యాంకింగ్ రంగంలో నిపుణులైన వారికి కొత్త ఉపాధి అవకాశాలు లభిస్తాయి. దేశవ్యాప్తంగా ప్రజలందరికీ ఆర్ధిక సేవల అవగాహన పెంపొందించడానికి అవకాశం ఉంటుంది. ఎక్కువమందికి అందుబాటులో ఉండే విషయంలో – ఇది ప్రపంచం లోనే అతి పెద్ద బ్యాంకు గా తయారవుతుంది. నగదు రహిత / తక్కువ నగదు లావాదేవీలతో నడిచే ఆర్ధిక వ్యవస్థను ఇది ప్రోత్సహిస్తుంది. నేపధ్యం I.P.P.B. ని ఏర్పాటు చేయాలనేది 2015-16 లో బడ్జెట్ ప్రకటనల్లో ఒకటిగా ఉంది. భారతీయ తపాలా చెల్లింపుల బ్యాంకు ఏర్పాటుచేయడానికి – తపాలా శాఖ – 2015 సెప్టెంబర్ లో భారతీయ రిజర్వు బ్యాంకు నుంచి – ప్రాధమిక ఆమోదం పొందింది. తపాలా శాఖకు అందుబాటులో ఉన్న network, వనరులు, విస్తరణ, పరపతి ఉపయోగించుకుని తక్కువ ఖర్చుతో, నాణ్యమైన ఆర్ధిక సేవలను, దేశవ్యాప్తంగా ఉన్న ఖాతాదారులకు – సులువుగా అందుబాటులో ఉండే విధంగా – భారతీయ తపాలా చెల్లింపుల బ్యాంకు కృషి చేస్తుంది.